Janis Ian i Rad bez mreže

Postoje muzičari od čijeg kompletnog dela vam se dopadne samo jedan album ili čak samo jedna pesma. Upravo to je slučaj sa mnom i Janis Ian, američkom muzičarkom i kompozitorom. Rođena 1951. godine u NY, njen najuspešniji period su bile 60-te i 70-te, dok je najveću slavu doživela sa hitom “At Seventeen” (1975). Osvojila je dva Gremmy-ja 1975. i 2013. godine. Ian je takođe kolumnista i pisac naučne fantastike. Odslušao sam dosta toga što se može naći na Youtube-u, iako se radi o američkom folku, bio sam oduševljen njenim Live albumom “Janis Ian : Working Without A Net“. Od prve do poslednje pesme, nema greške, posebno se izdvajaju dve balade “Jesse”, “Love is blind”, zatim “Fly Too High” i “Breaking Silence”. Moram da napomenem da se radi o tehnički perfektnom albumu, toliko superiornom da iste te pesme u nekom drugom izvođenju ili snimku zvuče vrlo prosečno, i dalje dobro, ali prosečno. Naravno, kupio sam dupli CD, konvertovao u DSD i naravno napravio rezervnu wav. kopiju. Jeste, u pravu ste, potpuni fanatizam, ali mora tako u slučaju da se CD ošteti ili izgubi. Poslušajte, ali imajte u vidu limitiranost reprodukcije putem YT.